IKTATÓSZÁM: 7/2-47/2021 TÁRGY:Az Integrált nappali szociális intézmény gépjármű beszerzésének jóváhagyása

Melléklet:-

**Előterjesztés**

PÉCSI TÖBBCÉLÚ AGGLOMERÁCIÓS TÁRSULÁS

2021. november 23.**-**i NYÍLT ÜLÉSÉRE

Előterjesztő: PFEFFER JÓZSEF ELNÖK

előterjesztés készítője: bodorné lux viktória szociális és gyermekvédelmi ügyintéző

ELŐADÓ:Pfeffer József elnök

HIVATALI KOORDINÁTOR: -

Véleményezésre megkapta:

- -

- -

- -

- -

bizottsági tárgyalás: számA:

- -

- -

- -

Illetékes tisztségviselő: NYŐGÉRI LAJOS ALPOLGÁRMESTER

**Tisztelt Társulási Tanács!**

A Pécsi Többcélú Agglomerációs Társulás által fenntartott Integrált Nappali Szociális Intézmény (INSZ) 2021. június 1. napjától átvette az idősek nappali ellátása feladatot a Pécs Megyei Jogú Város Önkormányzata által fenntartott Integrált Szociális Intézménytől, ezáltal az INSZI, a költségvetési törvény értelmében jogosulttá vált többlet állami támogatás igénybevételére.

Az idősek nappali ellátása feladatot az INSZI saját telephelyein biztosítja, azonban az intézménynek Uránváros területén nincs telephelye, így az erről a városrészről jelentkező ellátottak számára úgy tudja biztosítani a nappali ellátás igénybevételét, ha a lakóhelyükről az intézménybe szállítja őket. A megnövekedett szállítási feladatok biztosításához az INSZI nem rendelkezik megfelelő gépkocsival, így a szállítás tárgyi feltételeinek megteremtése érdekében, feladat ellátására alkalmas gépjármű beszerzése nélkülözhetetlen.

Az intézmény igazgatójának előzetes kalkulációja szerint, a gépkocsi beszerzéséhez szükséges fedezet az intézmény fentiekben említett feladataihoz kapcsolódó, 2021. évi többlet normatíva bevételeiből biztosítható.

A beruházás fedezetéhez szükséges forrás a 2022. évi költségvetési beszámoló elfogadásához kapcsolódó normatíva elszámolás után teljesül Pécs Megyei Jogú Város Önkormányzata számlájára. A többletnormatíva mértékét jelenleg meghatározni nem lehet, így előfordulhat, hogy plusz fedezet biztosítása is szükséges a beruházás megvalósításához. Ennek következtében feltétlenül szükséges Pécs Megyei Jogú Város Önkormányzata Közgyűlésének döntése, mely a gépjármű beszerzését jóváhagyja, és az INSZI 2022. évi költségvetésében a beruházás fedezetére kötelezettséget vállal, az INSZI 2021. évben keletkező többletnormatíva bevétel terhére.

A gépkocsi beszerzéséhez az INSZI 2021. évi költségvetésében jelenleg 1.200.000.-Ft áll rendelkezésre a dologi kiadások között, melynek beruházásra történő átcsoportosítása szükséges.

A jármű beszerzése az intézmény igazgatója által bekért előzetes árajánlatok és az autószalonok tájékoztatása értelmében, hozzávetőleg a megrendeléstől számított 8 hónap alatt teljesülhet, mely idő alatt a vételár drágulására is számítani lehet.

A fentieket figyelembe véve szükséges a gépjármű beszerzési eljárásának megindítása, valamint az eljárás lebonyolításához fedezet biztosítása.

Kérem a Tisztelt Társulási Tanácsot, hogy az előterjesztést, valamint a határozati javas-latot szíveskedjék elfogadni.

Pécs, 2021. november 17.

**Pfeffer József**

**elnök**